CELEX: 31996D0461
Language: el
Date: 1996-07-11 00:00:00
Title: 96/461/ΕΚ: Απόφαση της Επιτροπής της 11ης Ιουλίου 1996 για τον καθορισμό των οικολογικών κριτηρίων απονομής του κοινοτικού οικολογικού σήματος σε πλυντήρια ρούχων (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0461

96/461/ΕΚ: Απόφαση της Επιτροπής της 11ης Ιουλίου 1996 για τον καθορισμό των οικολογικών κριτηρίων απονομής του κοινοτικού οικολογικού σήματος σε πλυντήρια ρούχων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 191 της 01/08/1996 σ. 0056 - 0058

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιουλίου 1996 για τον καθορισμό των οικολογικών κριτηρίων απονομής του κοινοτικού οικολογικού σήματος σε πλυντήρια ρούχων (Κείμενο που παρουσιάζει ενδιαφέρον για τον ΕΟΧ) (96/461/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,Εκτιμώντας:ότι στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπεται ότι οι προϋποθέσεις απονομής του κοινοτικού οικολογικού σήματος καθορίζονται ανά κατηγορία προϊόντων 7ότι στο άρθρο 10 παράγραφος 2 του κανονισμού (ΕΟΚ) αριθ. 880/92 ορίζεται ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι, με την απόφαση 93/430/ΕΟΚ (2), η Επιτροπή θέσπισε οικολογικά κριτήρια για την απονομή του κοινοτικού οικολογικού σήματος σε πλυντήρια ρούχων, τα οποία, σύμφωνα με το άρθρο 3 της εν λόγω απόφασης ισχύουν μέχρι τις 30 Ιουνίου 1996 7ότι πρέπει να εκδοθεί νέα απόφαση με την οποία να καθορίζονται οικολογικά κριτήρια για αυτή την κατηγορία προϊόντων, τα οποία θα ισχύουν επί τριετία μετά την εκπνοή της ισχύος των προηγουμένων κριτηρίων, ώστε να εξακολουθήσει να είναι δυνατή η συμμετοχή των κατασκευαστών και εισαγωγέων πλυντηρίων ρούχων στο πρόγραμμα απονομής του κοινοτικού οικολογικού σήματος 7 ότι, προκειμένου να αποφευχθεί το κενό στην ισχύ των οικολογικών κριτηρίων, η παρούσα απόφαση θα πρέπει, ως εκ τούτου, να εφαρμοσθεί αναδρομικά από 1ης Ιουλίου 1996 7ότι πρέπει να αναθεωρηθούν τα κριτήρια που θεσπίστηκαν με την απόφαση 93/430/ΕΟΚ ώστε να διατυπωθούν μέθοδοι δοκιμών και ταξινόμηση ανάλογα με την κατανάλωση ενέργειας και την απόδοση πλυσίματος σύμφωνα με την οδηγία 95/12/ΕΚ της Επιτροπής, της 23ης Μαΐου 1995, για την εφαρμογή της οδηγίας 75/92/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (3), και, επιπλέον, να προσαρμοσθούν στις τεχνολογικές καινοτομίες και τις εξελίξεις στην αγορά οι απαιτήσεις για την κατανάλωση ενέργειας και νερού 7ότι σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Ως κατηγορία προϊόντων «πλυντήρια ρούχων» νοούνται:«όλα τα κοινά πλυντήρια ρούχων που ανοίγουν από εμπρός ή από επάνω, εξαιρουμένων των πλυντηρίων διπλού κάδου και των πλυντηρίων - στεγνωτηρίων,»εφεξής «η κατηγορία προϊόντων».Άρθρο 2 Οι οικολογικές επιδόσεις της κατηγορίας προϊόντων αξιολογούνται με βάση τα ειδικά οικολογικά κριτήρια που καθορίζονται στο παράρτημα.Άρθρο 3 Ο ορισμός της κατηγορίας προϊόντων και των ειδικών κριτηρίων εφαρμόζεται από την 1η Ιουλίου 1996 έως τις 30 Ιουνίου 1999.Άρθρο 4 Για διοικητικούς σκοπούς, η κατηγορία προϊόντων λαμβάνει τον κωδικό αριθμό «001».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 11 Ιουλίου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 99 της 11. 4. 1992, σ. 1.(2) ΕΕ αριθ. L 198 της 7. 8. 1993, σ. 35.(3) ΕΕ αριθ. L 136 της 21. 6. 1995, σ. 1.ΠΑΡΑΡΤΗΜΑ ΠΛΑΙΣΙΟ Για να απονεμηθεί οικολογικό σήμα σε πλυντήριο ρούχων, πρέπει να πληρούνται τα κριτήρια του παρόντος παραρτήματος, με τα οποία επιδιώκεται να προωθηθούν:- ο περιορισμός των ζημιών ή των κινδύνων για το περιβάλλον που συνεπάγεται η χρήση ενέργειας (πλανητική αύξηση της θερμοκρασίας, οξύνιση, εξάντληση των μη ανανεώσιμων ενεργειακών πόρων), μέσω της μειώσεως της κατανάλωσης ενέργειας,- ο περιορισμός των ζημιών στο περιβάλλον που συνεπάγεται η χρήση φυσικών πόρων, μέσω του περιορισμού της κατανάλωσης ενέργειας.- ο περιορισμός της ρύπανσης των υδάτων, μέσω της αποφυγής περιττών απωλειών απορρυπαντικών.Επιπλέον, τα κριτήρια θα ενθαρρύνουν την εφαρμογή των βέλτιστων πρακτικών και θα βελτιώσουν την ενημέρωση των καταναλωτών επί περιβαλλοντικών θεμάτων.Εξάλλου, ενθαρρύνεται η ανακύκλωση των πλυντηρίων ρούχων με την επισήμανση των πλαστικών κατασκευαστικών τους στοιχείων.ΒΑΣΙΚΑ ΚΡΙΤΗΡΙΑ 1. Εξοικονόμηση ενέργειας Το πλυντήριο ρούχων επιτρέπεται να καταναλώνει κατ' ανώτατο όριο 0,23 kWh ηλεκτρική ενέργεια ανά kg πλύσης σύμφωνα με τη δοκιμή ΕΝ60456 όταν χρησιμοποιείται το κανονικό πρόγραμμα για το πλύσιμο βαμβακερών σε θερμοκρασία 60°C που προβλέπεται στην οδηγία 95/12/ΕΚ.Πλυντήριο που πληροί την ανωτέρω προϋπόθεση κατατάσσεται σε τάξη ενεργειακής απόδοσης Α ή Β, όπως ορίζεται στο παράρτημα IV της οδηγίας 95/12/ΕΚ.2. Εξοικονόμηση νερού Το πλυντήριο ρούχων επιτρέπεται να χρησιμοποιεί κατ' ανώτατο όριο 15 λίτρα νερού ανά kg πλύσης σύμφωνα με τη δοκιμή ΕΝ60456 όταν χρησιμοποιείται το κανονικό πρόγραμμα για το πλύσιμο βαμβακερών σε θερμοκρασία 60°C που προβλέπεται στην οδηγία 95/12/ΕΚ.3. Αποφυγή απώλειας απορρυπαντικού Επιτρέπεται 5 % κατ' ανώτατο όριο απώλεια απορρυπαντικού σύμφωνα με τη δοκιμή CEI456:1994 στα πλυντήρια στα οποία το απορρυπαντικό τοποθετείται σε συρτάρι απορρυπαντικού.ΚΡΙΤΗΡΙΑ ΒΕΛΤΙΣΤΗΣ ΠΡΑΚΤΙΚΗΣ 4. Οδηγίες για το χρήστη 1. Το κάθε πλυντήριο ρούχων πρέπει να φέρει σαφή σήμανση των κατάλληλων ρυθμίσεων ανάλογα με το είδος του υφάσματος και τα σύμβολα πλυσίματός του.2. Το κάθε πλυντήριο ρούχων πρέπει να φέρει σαφή σήμανση των προγραμμάτων και επιλογών για εξοικονόμηση ενέργειας και νερού.3. Οι οδηγίες χρήσης των πλυντηρίων ρούχων πρέπει να παρέχουν συστάσεις σχετικά με την ορθή από περιβαλλοντική άποψη χρήση τους, συγκεκριμένα:- συστάσεις για την κατάλληλη εγκατάσταση του πλυντηρίου και, σε περίπτωση που υπάρχει η δυνατότητα εξωτερικής παροχής ζεστού νερού, συστάσεις σχετικά με το καύσιμο που πρέπει να χρησιμοποιείται στην οικιακή εγκατάσταση θέρμανσης νερού,- σύσταση να χρησιμοποιείται, ει δυνατό, το πλυντήριο με πλήρη κάδο αντί με μερικό φορτίο. Πρέπει να περιλαμβάνονται παραδείγματα τυπικού(ών) μέγιστου(ων) φορτίου(ων),- σύσταση για προσαρμογή της δόσης του απορρυπαντικού στη σκληρότητα του νερού, το μέγεθος του φορτίου πλύσης και το βαθμό λερώματος,- πληροφορίες σχετικά με την κατανάλωση ενέργειας και την κατανάλωση νερού από το πλυντήριο για διαφορετικές ρυθμίσεις της θερμοκρασίας, διαφορετικά φορτία πλύσης καθώς και ανάλογα με το αν υπάρχει δυνατότητα επιλογής για την πλήρωση με ζεστό ή κρύο νερό,- σύσταση για την κατάλληλη διαλογή των υφασμάτων, την κατάλληλη θερμοκρασία πλυσίματος ανάλογα με το είδος του υφάσματος, αναφέροντας επίσης ότι στις περισσότερες περιπτώσεις το πλύσιμο σε υψηλές θερμοκρασίες δεν απαιτείται πλέον εάν χρησιμοποιούνται απορρυπαντικά και πλυντήρια σύγχρονης τεχνολογίας,- σύσταση σχετικά με τις περιπτώσεις στις οποίες είναι μάλλον απαραίτητη η πρόπλυση, εάν προσφέρεται,- σύσταση σχετικά με μέρη και υλικά του πλυντηρίου ρούχων που είναι επαναχρησιμοποιήσιμα ή/και ανακυκλώσιμα,- σύσταση προς τον καταναλωτή ότι πριν από την διάθεση του πλυντηρίου ρούχων θα πρέπει να πληροφορηθεί και να αξιοποιήσει τις κατάλληλες δυνατότητες διαχείρισης απορριμμάτων.5. Προώθηση της ανακύκλωσης Κατασκευαστικά στοιχεία πλυντηρίων που περιέχουν ποσότητα άνω των 50 g σε πλαστικές ύλες πρέπει να φέρουν μόνιμη σήμανση με ένδειξη του υλικού. Οι ορθές συντμήσεις και τα υλικά που πρέπει να χρησιμοποιούνται είναι οι εξής: 1. PETP, 2. PEHD, 3. PVC, 4. PEBD, 5. PP, 6. PS, 7. για όλες τις λοιπές πλαστικές ύλες σύμφωνα με το διεθνές πρότυπο ISO 1043.ΚΡΙΤΗΡΙΑ ΕΠΙΔΟΣΕΩΝ 6. Απόδοση πλυσίματος Το κάθε πλυντήριο ρούχων πρέπει να επιτυγχάνει δείκτη απόδοσης πλυσίματος τουλάχιστον 0,94 σύμφωνα με τη δοκιμή ΕΝ60456, με το κανονικό πρόγραμμα για βαμβακερά σε θερμοκρασία 60°C όπως προβλέπεται στην οδηγία 95/12/ΕΚ.Πλυντήριο που πληροί την ανωτέρω προϋπόθεση κατατάσσεται σε τάξη απόδοσης πλυσίματος Α, Β, C, ή D όπως ορίζεται στο παράρτημα IV της οδηγίας 95/12/ΕΚ.7. Απόδοση βαθμού ξεβγάλματος Το πλυντήριο ρούχων πρέπει να επιτυγχάνει ελάχιστη απόδοση ξεβγάλματος 30 αραιώσεων όπως προβλέπεται στο πρότυπο CEI456:1994.8. Παροχή πληροφοριών σχετικά με το θόρυβο Πληροφορίες σχετικά με τη στάθμη του θορύβου του πλυντηρίου ρούχων κατά το πλύσιμο και την περιδίνηση πρέπει να παρέχονται με τρόπο εύκολα ορατό από τον καταναλωτή.Προς το σκοπό αυτό πρέπει οι πληροφορίες αυτές να ενσωματώνονται στην ετικέτα με τις ενδείξεις κατανάλωσης ενέργειας.Οι μέθοδοι δοκιμών που χρησιμοποιούνται για τη μέτρηση του θορύβου είναι οι προβλεπόμενες στα πρότυπα ΕΝ60704-2-4 και ΕΝ60704-3.ΠΛΗΡΟΦΟΡΗΣΗ ΤΟΥ ΚΑΤΑΝΑΛΩΤΗ Το ακόλουθο κείμενο πρέπει να εμφαίνεται κατά τρόπο εύκολα ορατό από τους καταναλωτές (ει δυνατόν δίπλα στην ετικέτα):- «Προϊόν σύμφωνα με τα οικολογικά κριτήρια για την απονομή του ευρωπαϊκού οικολογικού σήματος που αφορά τον περιορισμό:- της κατανάλωσης ενέργειας,- της κατανάλωσης νερού,- της ρύπανσης του νερού.»- «Στις οδηγίες χρήσης δίδονται πρόσθετες πληροφορίες σχετικά με τον τρόπο ελαχιστοποίησης των επιπτώσεων στο περιβάλλον».